Քողարկող ռազմազգեստի գունային համապատասխանեցումը միջավայրին լուրջ խնդիր է, քանի որ միջավայրը գույների տեսակետից կարող է շատ փոփոխական լինել, մինչդեռ զորքերի քողարկող ռազմազգեստի փոխարինումը, առավել եւս մարտական գործողությունների ժամանակ, գրեթե անիրագործելի է: Նկատի ունենալով այդ հանգամանքը` քողարկող ռազմազգեստի կատարելագործման համար փորձում են օգտագործել պլաստիկ մանրաթելեր, որոնք մտցված են ռազմազգեստի գործվածքի մեջ եւ պարունակում են լուսադիոդներ (LED): Փոքր չափսերի տեսախցիկը համապատասխան սարքի օգնությամբ որոշում է արտաքին միջավայրի գույները եւ նույն գույների լույս արձակում լուսադիոդների միջոցով։ Այդ մոտեցումը արդյունավետ է, բայց շատ թանկ եւ առայժմ չի կարող լայնորեն կիրառվել որեւէ երկրի բանակում: